Αθηναΐς Κυψέλης

Ο **Αθλητικός Όμιλος «Αθηναΐς» Κυψέλης** είναι ερασιτεχνικό ποδοσφαιρικό σωματείο με επίσημο έτος ίδρυσης το 1938 και αποτελεί τον παλιότερο αθλητικό σύλλογο στην αθηναϊκή συνοικία της Κυψέλης. Έχει κυανόλευκα χρώματα και έμβλημα τον αετό. Χρησιμοποιεί επίσης το γαλάζιο και το μαύρο. Μετέχει στις διοργανώσεις της Ε.Π.Σ. Αθηνών αλλά στο παρελθόν έχει αγωνιστεί στη Γ΄ Εθνική και στη Δ΄ Εθνική κατηγορία. Στο παρελθόν διατηρούσε και τμήματα καλαθοσφαίρισης, ποδοσφαίρου σάλας και ποδηλασίας.

## Ποδόσφαιρο
thumb|left|200px|Η πρώτη επίσημη ομάδα της Αθηναΐδας Κυψέλης την περίοδο 1939-40. (Μάιος 1940)

### Ίδρυση
Η Αθηναΐδα ιδρύθηκε το 1938 από ποδοσφαιρόφιλους της Κυψέλης, οι οποίοι επέλεξαν την επωνυμία "Αθηναΐς" όπου σύμφωνα με την ελληνική μυθολογία ήταν μια από τις αττικές φυλές την εποχή του Εριχθόνιου. Το 1939 αναγνωρίστηκε επίσημα από την Ε.Π.Ο., με Αριθμό Μητρώου Ε.Π.Ο. 133 και εντάχθηκε στη δύναμη της Ε.Π.Σ. Αθηνών, ξεκινώντας την επίσημη αγωνιστική της δράση από το πρωτάθλημα της Γ΄ Κατηγορίας την περίοδο 1939-40. 

### 1940-1972
Έκτοτε αγωνίστηκε συνεχώς στο πρωτάθλημα της τρίτης κατηγορίας της Ε.Π.Σ. Αθηνών και το 1969 κέρδισε την άνοδο στην δεύτερη κατηγορία. Το 1972 ως δευτεραθλήτρια της Β' Κατηγορίας κέρδισε την άνοδο για πρώτη φορά στο κορυφαίο πρωτάθλημα της Ε.Π.Σ. Αθηνών.

### 1972-1981
Στο κορυφαίο πρωτάθλημα της Ε.Π.Σ. Αθηνών καθιερώθηκε από την περίοδο 1972-73. Την επόμενη σεζόν 1973-74 τερμάτισε 8η και το 1977-78 ενδέκατη. To 1978-79 τερμάτισε στην 4η θέση στην Α' ΕΠΣΑ πίσω από τον πρωταθλητή Αθηναϊκό. To 1980 αναδείχθηκε για πρώτη φορά πρωταθλήτρια, κερδίζοντας την άνοδο στη Εθνική Ερασιτεχνική Κατηγορία, τότε Γ΄ Εθνική. Την περίοδο 1980-81 τερμάτισε στην 19η θέση σε σύνολο 21 ομάδων του 1ου ομίλου της Εθνικής ερασιτεχνικής κατηγορίας και υποβιβάστηκε οριακά. Συγκέντρωσε συνολικά 17 βαθμούς.

### 1981-2000
Το 1990 η ομάδα παίδων του συλλόγου εφτασε στον τελικό του πρωταθλήματος στην Ε.Π.Σ. Αθηνών. Την περίοδο 1995-96 η ομάδα αγωνιζοταν στην Β' ΕΠΣΑ (3ος όμιλος) παλεύοντας για την παραμονή στην κατηγορία.

### 2000-2007
Την σεζόν 2000-01 ο σύλλογος τερμάτισε 9ος στην Α' ΕΠΣΑ και την επόμενη σεζόν έχασε την άνοδο στην Δ' Εθνική σε μπαράζ, έχοντας στη σύνθεση της και τον Έβανς Παυλόπουλο που λίγα χρόνια μετά ανέλαβε την τεχνική της ηγεσία. Το 2003 η «Κυρία της Κυψέλης» τελικά πήρε για δεύτερη φορά τον τίτλο της ΕΠΣΑ και ανέβηκε στη Δ΄ Εθνική και το 2003–04 και κατά την πρώτη χρονιά της στην Δ΄ Εθνική κατηγορία τερμάτισε στη 2η θέση, κερδίζωντας θέση στα μπαράζ ανόδου εναντίον της Αναγέννησης Άρτας στα Προσφυγικά της Πάτρας, όπου έχασε 3-0. Με αναδιάρθρωση, όμως, κέρδισε την άνοδο της στην επίσημη Γ΄ Εθνική κατηγορία. 

Την περίοδο 2004–05 αγωνίστηκε για πρώτη φορά στο πρωτάθλημα της Γ' Εθνικής. Με προπονητή τoν Βαγγέλη Νταλή (o Γιώργος Αθανασιάδης τον αντικατέστησε, για να αναλάβει ο Έβανς Παυλόπουλος) και γυμναστή τoν Βαγγέλη Καραμούλα ξεκίνησε στην Γ' Εθνική Κατηγορία την σεζόν 2004-05. Το ροστερ το 2004-05 ηταν: Μίοντραγκ Μένταν, Δ.Ράπτης (τερματοφύλακας), Χρ.Γαντζούδης, Γιώργος Γκοβερίνος, Κώστας Παπασταθόπουλος, Γιώργος Κλαδάκης, Γ.Μπόκος, Κ.Καβαλάρης, I.Στέλλας, Γ.Kουφάδη, Κυρ.Σιφνάκης, Στ.Φιλιπποπολίτης, I.Αποστόλου, Βαγγ, Βογιατζής, Διον.Μαμάκος, Αντώνης Δελακάς, Σωτ.Καναβός, Παντ.Σταθόπουλος, Χρ.Σταμόκωστας, Βαγγ.Συγγελάκη, Ευγ.Χατζηγιαννάκος, Δ.Σιάσος, Γ.Ανδρώνης, Γ.Βασίλας, Κ.Γρατσιάς, I.Λεονταρίτης, Θαν.Μπιζάς, Αλ.Χατζηανδρέου, Άρ.Σαλτογιάννης, Χρ.Παρθένης, Θεόδ.Δανίκας. Tερμάτισε προτελευταία στην 16η θέση του Νοτίου ομίλου και υποβιβάστηκε ξανά στη Δ΄ Εθνική. 

Το 2007 υποβιβάστηκε εκ νέου στο τοπικό πρωτάθλημα, που γνώρισε μια απο τις μεγαλύτερες εντός έδρας ήττες της με 2-7 από τον Αθηναϊκό στην Αλεπότρυπα.

### 2007-2025
Τα πρώτα χρόνια στο τοπικό ήταν δύσκολα με την Αθηναΐδα εν τέλη να φτάνει στη Γ' Αθηνών το 2013. Τη σεζόν 2015-16 ανακάμπτει πάλι στη Β' κατηγορία και στο τέλος της σεζόν η ομάδα έδωσε φιλικό αγώνα με την Κ-17 του Παναθηναϊκού, και τίμησε ονόματα που εχουν προσφέρει στον σύλλογο. Μάλιστα καλεσμένοι ήταν οι Μίμης Δομάζος, Χουάν Ραμόν Ρότσα, Κώστας Φραντζέσκος, Σπύρος Μαραγκός, Κώστας Μπατσινίλας, και Γονιός.

Tη σεζόν 2016-17 πετυχαίνει την άνοδο στην Α'. Παρόλα αυτά υποβιβάζεται τη σεζόν 2017-18. Τη σεζόν 2022-23 βγαίνει πάλι πρωταθλήτρια του 1ου ομίλου του Β' τοπικού, ενώ πάλι πέφτει την επόμενη σεζόν.

Τη σεζόν 2024-25 η ομάδα αγωνίστηκε στην Β' ΕΠΣΑ και τερμάτισε στην 7η θέση. Τη συγκεκριμένη σεζόν σημειώθηκε ένα εντυπωσιακό ρεκόρ για πρώτη φορά στην ιστορία του ελληνικού ποδοσφαίρου, καθώς οι αδελφοί Φίλου (Ιάσων και Φίλιππος) σκόραραν χατ-τρικ στις 2 Νοεμβρίου 2024 στον αγώνα με τον Αστέρα Γλυφάδας (6-1) στο γήπεδο Αλεπότρυπας, στην Β' ΕΠΣ Αθηνών.

### Τίτλοι

* **Πρωταθλήματα** Ε.Π.Σ. Αθηνών (2): 1980, 2003.

### Παρουσία τις εθνικές κατηγορίες

* 1980-81: Εθνική Ερασιτεχνική Κατηγορία (Α΄ Όμιλος): 19η θέση, 17 β. 23-67 τέρμ., υποβιβάστηκε.
* 2003-04: Δ΄ Εθνική (8ος Όμιλος): 2η θέση, 53 β. 40-39 τέρμ, **άνοδος** στη Γ΄ Εθνική.
* 2004-05: Γ΄ Εθνική (Νότιος Όμιλος): 16η θέση, 32 β. 31-55 τερμ., υποβιβάστηκε.
* 2005-06: Δ΄ Εθνική (8ος Όμιλος): 11η θέση, 24 β. παραμονή.
* 2006-07: Δ΄ Εθνική (8ος Όμιλος): υποβιβάστηκε.

### Παρουσία ανά έτος

### Έδρα

Το γήπεδο συνθετικού χλοοτάπητα της Αθηναΐδας, η λεγόμενη **Αλεπότρυπα** (Χωρητικότητα 320) έχει μια ενδιαφέρουσα ιστορία. Η ιδέα ενός γηπέδου στην Άνω Κυψέλη και ιδιαίτερα στον Λόφο Ελικώνας ήταν πάντα ριζωμένη ξεκινώντας από την δεκαετία του 1960. Η κατασκευή του πρώτου γηπέδου στον Ελικώνα ξεκίνησε στα τέλη της δεκαετίας του 1980 από τον δήμο Αθηναίων (Οργανισμός Νεολαίας και Αθλησης του Δήμου Αθηναίων) και την τότε περιφερειακή αρχή. Με την πάροδο των χρόνων εξελίχθηκε σε γήπεδο κανονικών διαστάσεων, αποκτώντας σταδιακά κερκίδες, αποδυτήρια, περίφραξη και προβολείς. 
 
Μέχρι το 2000, η ομάδα της Κυψέλης είχε αρχικά ως έδρα το Ζηρίνειο στην Κηφισιά, την Πεύκη και αργότερα το γήπεδο του Άλσους Βεΐκου, στο Γαλάτσι. Μέχρι και την αρχή της νέας χιλιετίας το γήπεδο ήταν χωμάτινο, όπως και τα περισσότερα της εποχής, με τον συνθετικό χλοοτάπητα να προστίθεται μερικά χρόνια αργότερα. Το Σάββατο 20/2/2016 εγκαινιάστηκε το ανακατασκευασμένο γήπεδο ποδοσφαίρου της Αλεπότρυπας.

Εξυπηρετεί σχεδόν τα μισά ερασιτεχνικά σωματεία του δήμου Αθηναίων.

### Σημαντικοί ποδοσφαιριστές
H Αθηναΐς έχει αναδείξει αξιόλογους ποδοσφαιριστές, όπως o Κώστας Κίτσος (Φωστήρ, Παναθηναϊκός), o Ηρακλής Αλεξίου (Προοδευτική), o Βαγγέλης Γαλάνης (διεθνής με Παίδων) και o Παναγιώτης Βαρούχας (αρχηγός στην Αθηναΐδα, πρώην διαιτητής και πρόεδρος του Συνδέσμου Αθηναίων Διαιτητών).

Πιο αναλυτικά, από τα τμήματα υποδομών του συλλόγου έχουν ξεκινήσει: 

* Κώστας Κίτσος 
* Κώστας Σίμος
* Γεώργιος Καρποντίνης 
* Παναγιώτης Βαρούχας 
* Κώστας Φιλιππουπολίτης
* Δημήτριος Καρκαμπούνας
* Περικλής Ευαγγελόπουλος 
* Ηρακλής Αλεξίου
* Μιχάλης Τόλης
* Πέτρος Βελώνης 
* Βαγγέλης Γαλάνης 
* Στάθης Πανακούλιας 
* Κώστας Πανακούλιας 
* Βασίλης Δημόπουλος 
* Γιαννης Σέργης
* Γιώργος Ροδόπουλος
* Ανδρέας Φιλιππουπολίτης 
* Βασίλης Κουφόπουλος
* Βασίλης Τσαγκαβελης
* Στέλιος Φιλιππουπολίτης
* Ιάσων Φίλος

Αλλοι αξιόλογοι παίκτες που έχουν φορέσει τη φανέλα του AO Αθηναΐς, όπως ο Δημήτριος Ράπτης, o Μανώλης Μουστάκης και ο Μίοντραγκ Μένταν. Αναλυτικά:

* Γιώργος Λάμπρου 
* Έβανς Παυλόπουλος 
* Δημήτριος Ράπτης
* Μανώλης Μουστάκης
* Βασίλης Μαρτέκας
* Παντελής Σταθόπουλος 
* Ορφέας Φραντζέσκος
* Φάνης Αυγερινός
* Διονύσης Μαμάκος  
* Αντώνης Δελακάς
* Βαγγέλης Βογιατζής
* Σπύρος Τουμάσης 
* Γιώργος Γκοβερίνος 
* Μάνος Γκολάκης
* Γιώργος Κοντής
* Μιρο Μπικωφ 
* Ιβο Ιβάνοφ 
* Μίοντραγκ Μένταν
* Μαρσέλο Ράντα 

### Αξιόλογοι προπονητές
* Γιώργος Γρηγορόπουλος 
* Ευάγγελος Νταλής
* Έβανς Παυλόπουλος 
* Γιώργος Αθανασιάδης 
* Θανάσης Γάκης 
* Μάκης Ραφαηλίδης 
* Πέτρος Αντωνίου 
* Στάθης Πανακούλιας 
* Δημήτρης Κωνσταντόπουλος
* Δημήτρης Φιλίππου
* Θανάσης Ζαμπούρας 
* Γιώργος Βαΐτσης
* Σωτήρης Καναβός
* Παναγιώτης Κοζακόπουλος 
* Κώστας Φραντζέσκος
* Πέτρος Κένερ

### Πρόεδροι​
* Μάρκος Τσούτσος
* Ιωάννης Βιντζηλαίος
* Παναγιώτης Καψής
* Μανώλης Πατρικάκης
* Γιώργος Φιλιππουπολίτης 
* Αλέξανδρος Κινδιλίδης (2015–22)
* Γιώργος Τάτσης (2022–)

### Τρέχουσα Διοίκηση

Πηγή: 

## Καλαθοσφαίριση
### Τμήμα ανδρών
Το 1973 ο σύλλογος δημιούργησε τμήμα καλαθοσφαίρισης. Τον Μάρτιο του ίδιου έτους έγινε η πρεμιέρα του νεοσύστατου τμήματος, με την αρχή των προπονήσεων της ομάδας. Το καλοκαίρι η Αθηναΐδα Κυψέλης αναγνωρίστηκε επίσημα από την ΕΟΚ και από τη σεζόν 1973-74 ξεκίνησε την αγωνιστική της πορεία από το επίσημο πρωτάθλημα της Γ΄ Κατηγορίας κέντρου, όπου εντάχθηκε στον 1ο όμιλο με αντιπάλους τους Ολυμπιάδα Αιγάλεω, Γ.Σ. Ηλιούπολη, Θρίαμβο Αθηνών, Δάφνη Αθηνών, Άρη Νίκαιας, και Πανελευσινιακό.

Στις 21/9/1973 αντιμετώπισε στην πρώτη της εμφάνιση σε φιλικό αγώνα στο ανοικτό γήπεδο Άνω Κυψέλης (πλατεία Κυπρίων Εθνομαρτύρων) την Δάφνη Αθηνών, την οποία νίκησε με 72-49 παρουσία 1.000 θεατών. Στις 31/10/1973 αντιμετώπισε την ίδια ομάδα στο ίδιο γήπεδο στον πρώτο επίσημο αγώνα στην ιστορία της για το πρωτάθλημα 1ου ομίλου της Γ΄ Κατηγορίας κέντρου, όπου επικράτησε με 62-49.

### Τμήμα γυναικών
Αργότερα δημιουργήθηκε και τμήμα μπάσκετ γυναικών από τον Αντώνη Μπουμπού που ήταν και ο προπονητής της ομάδας.. Το τμήμα αυτό μάλιστα κατάφερε και έγινε το πιο πετυχημένο του συλλόγου, έχοντας συμμετάσχει στη Β' Εθνική κατηγορία και στην ημιτελική φάση του κυπέλλου Ελλάδας το 1992, όπου ηττήθηκε από τον Παναθηναϊκό..

## Ποδηλασία
Το 1973 ο σύλλογος ίδρυσε επίσης τμήμα ποδηλασίας.

## Ποδόσφαιρο σάλας

Το 2010-11 η ομάδα ποδοσφαίρου σάλας της Αθηναΐδας αγωνιζόταν στη Β΄ κατηγορία, το οποίο μάλιστα έφτασε κοντά στην άνοδο, ένας στόχος που τελικά δεν επετεύχθη. Πλέον, ούτε αυτό το τμήμα λειτουργεί.

## Δείτε επίσης
* Κατάλογος ποδοσφαιρικών σωματείων Ε.Π.Σ. Αθηνών

## Παραπομπές


Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1938
Κατηγορία:Ποδοσφαιρικές ομάδες Ελλάδας
Αθηναΐς_Κυψέλης